

**Výchovný program**

**Centrum voľného času**

**Abovská 36, Košice**

Výchovný program CVČ Abovská 36, Košice Vypracovaný na základe zákona 245/2008 Z.z. o výchove a vzdelávaní (školský zákon a o zmene a doplnení niektorých zákonov v znení neskorších predpisov)

**Výchovný program**

|  |  |
| --- | --- |
| Forma výchovy a vzdelávania | Denná |
| Výchovný jazyk | Slovenský |
| Druh školského zariadenia | Štátne |
| Dátum prerokovania v pedagogickej rade školy |  25.09.2023  |
| Dátum prerokovania v rade školy |  23. 10. 2023 |
| Platnosť výchovného programu | Od 18. 09. 2023 |
| Zriaďovateľ  | Mesto Košice, Trieda SNP 48, 040 01 Košice |

 pečiatka školy Mgr. Miroslav Gajdoš

 riaditeľ školy

**1. Vymedzenie cieľov a poslania výchovy**

**1.1 Charakteristika centra voľného času**

 Centrum voľného času (CVČ) vzniklo v roku 2016 rozhodnutím Ministerstva školstva Slovenskej republiky ako súčasť Základnej školy Abovská 36 v Košiciach na základe zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

 Záujmová činnosť je neoddeliteľnou súčasťou práce školy, preto je pri ZŠ Abovská 36 v Košiciach vytvorené CVČ, ktoré umožňuje aktívne a zmysluplne tráviť voľný čas všetkým žiakom ZŠ Abovská 36 Košice. Okrem toho je otvorené aj pre žiakov z iných škôl.

 V CVČ pracuje 15 záujmových útvarov rôzneho zamerania, s priemerným počtom 17 žiakov. Minimálny počet žiakov v ZÚ je 12 žiakov a maximálny počet žiakov v ZÚ je 33 žiakov. Výchovnovzdelávacia činnosť CVČ sa uskutočňuje v priestoroch ZŠ Abovská 36 a to v telocvični, v počítačovej učebni, mediálnej a jazykovej učebni, v triedach školy. V areáli školy na multifunkčnom ihrisku. Výška mesačného príspevku na čiastočnú úhradu nákladov na činnosť CVČ je určená Všeobecne záväzným nariadením mesta Košice č. 237 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Košice, ako aj legislatívnych zmien.

**1.2 Charakteristika žiakov navštevujúcich CVČ**

 V súčasnosti sa do CVČ prihlasujú prevažne žiaci našej školy. Sú to hlavne deti z blízkeho okolia školy, z okolitých dedín, ale aj dochádzajúci zo vzdialenejších častí mesta Košice. CVČ navštevujú žiaci 1. - 9. ročníka, každý záujmový útvar je podľa charakteru činností určený pre konkrétne vekové kategórie. Predbežný záujem žiakov o krúžky zisťujeme už v júni a prijímanie žiakov sa ukončuje spravidla do 15. septembra daného školského roka. V prípade ďalšieho záujmu a voľných kapacít jednotlivých záujmových útvarov, prijímame žiakov aj počas školského roka.

**1.3 Dlhodobé projekty, programy**

 Žiaci sa každoročne zúčastňujú športových súťaží: Detská atletika, Športovej ligy (futbal, florbal), interné školské športové súťaže a do rôznych výtvarných súťaží. Detský spevácky zbor pravidelne reprezentuje školu na vianočných koncertoch, speváckych súťažiach a ďalších vystúpeniach v rámci mesta. Škola je zapojená do celoročných projektov Zdravá škola, Zelená škola, Škola priateľská k deťom, Tréneri v škole.

**1.4 Spolupráca s rodičmi a inými subjektmi**

 S rodičmi spolupracujeme hlavne prostredníctvom Rady rodičov, ale aj na triednych aktívoch, rodičia majú možnosť sa vyjadriť k práci CVČ a dávajú tiež podnety na ďalšie záujmové útvary vzhľadom na záujmy detí. Ďalej spolupracujeme s MČ Košice Barca pri zabezpečovaní kultúrneho programu na aktivitách MČ. Spolupracujeme tiež s CVČ na Orgovánovej ulici a so zriaďovateľom Mesto Košice.

**1.5 Ciele a poslanie výchovy**

 Poslaním centra voľného času je aktívne ovplyvňovať deti a mládež v čase ich detstva, dospievania a rannej dospelosti a to najmä v oblasti ich charakterových vlastností/postojov, praktických zručností a informácií; prostredníctvom aktivít pôsobiť preventívne proti sociálno- patologickým javom a viesť deti a mládež ku kvalitnému a aktívnemu využitiu voľného času pri rešpektovaní detských práv a v úzkej spolupráci s rodinou, školou a širšou komunitou (obce, mesta), kde žijú.

 Základným cieľom výchovy v centre voľného času je prispievať k formovaniu a rozvoju celistvej osobnosti (fyzickej, psychickej a sociálnej stránky) detí a mládeže. V centre voľného času ide o cieľavedomé, zámerné pôsobenie na deti a mládež v ich voľnom čase prostredníctvom vytvárania podmienok a zaujímavých príležitostí, možností a ponúk na hodnotné a zmysluplné využívanie voľného času v prospech sebavyjadrenia, sebarealizácie a rozvoja osobnosti vychádzajúc z individuálnych predpokladov a potrieb každého jednotlivca.

**Vlastné ciele a poslanie výchovy v centre voľného času**

* + - * rozvíjať u žiakov telesnú zdatnosť / zdravý vývin osobnosti
* rozvíjať pohybové schopnosti a športové predpoklady žiakov
	+ - * viesť žiakov k tvorivému a kritickému mysleniu, naučiť ich tímovo pracovať, komunikovať medzi sebou, vzájomne sa rešpektovať a celoživotne sa vzdelávať
* pomáhať žiakom užitočne využívať voľný čas a aktívne oddychovať
* rozvíjať osobnosť, záujmy a talent žiakov
* uplatniť zásady hygieny a bezpečnosti pri pohybových aktivitách žiakov
* rozvíjať manuálne zručnosti, tvorivé, umelecké, psychomotorické schopnosti, rozvíjať

fantáziu a kreativitu žiakov

* rozvíjať výtvarné a hudobné nadanie žiakov
* zabezpečovať športové súťaže na miestnej, okresnej až celoslovenskej úrovni
* podporovať schopnosť žiakov reprezentovať seba, školu, mesto...
* pestovať u detí kladný vzťah k prírode, k práci
* vytvárať kladný vzťah žiakov k vytvoreným hodnotám
* nadviazať na kľúčové kompetencie nadobudnuté vo vyučovacom procese a ďalej ich vhodne rozvíjať vo výchovnej mimoškolskej činnosti

**1.6 Charakteristika výchovného programu**

 Výchovný program vychádza z cieľov a princípov výchovy a vzdelávania ustanovených v zákone č 245/2008 o výchove a vzdelávaní (školský zákon), zákon č. 528/2010 Z. z. o organizácii a podpore športu a o zmene a doplnení niektorých zákonov, rešpektuje Koncepčný zámer politiky pre deti a mládež na obdobie 2008-2013, Národný akčný plán pre

deti na roky 2009-2012, Vyhlášku č. 306/2009 o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe z 15. júla 2009 ako aj medzinárodné dokumenty týkajúce sa detí a mládeže.

**1.7 Zameranie centra voľného času**

V tomto školskom roku prevládajú záujmové útvary zamerané prevažne na šport /Florbal 1, Florbal 2, Futbal , Bedminton, Dancing Queens, Be Active Girls, Šachový krúžok/, a preto plánujeme využívať telocvičňu a multifunkčné ihrisko, ktoré sa nachádzajú v areáli našej školy.

Ďalšie záujmové útvary sú zamerané na matematiku, slovenský jazyk, anglický jazyk, spev, environmentálnu výchovu a tvorivosť.

 Kvalitu záujmových útvarov chceme naďalej zvyšovať zlepšovaním materiálnych a priestorových podmienok na činnosť záujmových útvarov, ale aj orientovaním pedagogických

zamestnancov na využívanie moderných foriem a metód práce.

**1.8 Stratégie výchovno-vzdelávacej činnosti, rozvíjanie kľúčových kompetencií**

 Naše pedagogické stratégie smerujú k rozvíjaniu kľúčových kompetencií, prípadne k utváraniu nových kompetencií dieťaťa súvisiacich s rozvojom schopnosti užitočne tráviť voľný čas a aktívne oddychovať.

Preferujeme individuálny prístup, uplatňovanie zážitkových, motivačných a aktivizujúcich metód a foriem práce, partnerský vzťah k dieťaťu, humanistické hodnotenie dieťaťa, využívanie moderných IKT, úzku spoluprácu s rodinou dieťaťa, kontinuálne ďalšie vzdelávanie pedagogických zamestnancov. Pri rozvíjaní kľúčových kompetencií detí uplatňujeme tieto pedagogické stratégie:

|  |  |
| --- | --- |
| **Kľúčové kompetencie dieťaťa** | **Stratégie výchovno-vzdelávacej činnosti** |
| **Vzťah k celoživotnému****vzdelávaniu** | aktivizujeme zvedavosť a záujem žiakov o nové informácieprostredníctvom aktivít a záujmovej činnosti vedieme žiakov k sebahodnoteniu a vytyčovaniu si osobných cieľovmotivujeme žiakov k účasti na rôznorodých súťažiachumožňujeme žiakom riešiť nové, neznáme úlohy a situácie - spoločné projekty |
| **Komunikačné****kompetencie** | vedieme žiakov ku vhodnej komunikácii s ostatnými žiakmi, pedagogickými zamestnancami a inými ľuďmi v CVČ ajmimopodporujeme žiakov pri primeranom využívaní všetkých dostupných foriem komunikáciepodporujeme kritické myslenie žiakov |
| **Sociálne kompetencie** | v hrách , súťažiach vytvárame podmienky pre efektívnu spoluprácu žiakov v CVČpodporujeme priateľské vzťahy v CVČindividuálnym prístupom, vysvetľovaním, diskusiou podporujeme autonómiu každého žiaka v športovom útvarespoločnými podujatiami, súťažami, projektmi vytvárame situácie, ktoré žiaka učia tvoriť kvalitné medziľudské vzťahy |
| **Pracovné kompetencie** | rozvíjame u žiakov ich manuálne zručnosti, trpezlivosť a vytrvalosť pri prácimotivujeme žiakov k plneniu si povinností a k samostatnosti pri plnení vytýčených úlohučíme žiakov plánovať a hodnotiť svoje činnosti |
| **Občianske kompetencie** | pomáhame žiakom uvedomovať si potrebu rešpektovania práv a slobôd inýchuvedomiť si potrebu prijatia zodpovednosti za svoje správanie |
| **Kultúrne kompetencie** | pomáhame žiakom kultivovať svoj talentučíme žiakov poznať pamätihodnosti regiónu, rešpektovať iné kultúry a zvykyvedieme žiakov k rozlišovaniu kultúrneho a nekultúrneho správania, prijímať kultúrne podnety |

**2. Formy výchovy a vzdelávania**

Forma výchovy a vzdelávania v centre voľného času je denná, celodenná. Uskutočňuje sa na

základe prejavenia záujmu spravidla popoludní, počas víkendov a školských prázdnin.

* otvorená komunikácia
* sebapoznávanie, sebahodnotenie
* senzibilizácia, scitlivenie
* pohybové hry
* besedy, diskusie
* rozhovory
* tvorivé dielne
* záujmové krúžky
* psychomotorické cvičenia, kreatívne a estetické pohybové aktivity
* hudobno-dramatické formy
* percepčné činnosti (hudbu vyjadri pohybom), inštrumentálne činnosti
* návštevy a exkurzie
* kontakty s prírodou
* aktívne využívanie informačných technológii pri výučbe i výchove
* tradičné a netradičné hry

**3. Tematické oblasti výchovy**

 Výchova a vzdelávanie vo voľnom čase sa v CVČ realizuje v týchto tematických oblastiach výchovy:

vzdelávacia

spoločensko-vedná

* pracovno-technická

esteticko-kultúrna (výtvarná, hudobná)

telesná a športová

Tematické oblasti výchovy v sebe zároveň obsahujú ďalšie oblasti výchovy najmä:

rozumovú, mravnú, ekologickú a zdravotnú výchovu.

 Výchovno-vzdelávací proces sa realizuje integrovaním viacerých výchovných oblastí v záujmových útvaroch a v športových útvaroch.

 Kľúčové kompetencie a osobnosť dieťaťa sa rozvíjajú prostredníctvom nižšie uvedených hlavných (vyšších) výchovno-vzdelávacích cieľov. Ich plnenie sa bude dosahovať aplikovaním nižších, špecializovanejších a konkrétnejších cieľov jednotlivých tematických oblastí výchovy v záujmových útvaroch a v športových útvaroch.

**Vzdelávacia oblasť**

Cieľové zameranie výchovnej oblasti:

rozvíjať autonómnosť v plnení vytýčených úloh

rozvíjať efektívne spôsoby sebavzdelávania

získavať nové poznatky a informácie

získavať vzťah k celoživotnému vzdelávaniu

**Spoločensko-vedná oblasť**

Cieľové zameranie výchovnej oblasti:

* spolurozhodovať o živote v záujmovom útvare a športovom útvare
* prejavovať úctu k rodičom, starším osobám
* prejavovať ohľaduplnosť k osobám so zdravotným postihnutím
* pochopiť význam dodržiavania ľudských práv a základných slobôd
* posilniť základy hrdosti k národnej a štátnej príslušnosti
* kultivovať kultúrne návyky a vyjadrovanie sa
* vyjadrovať svoj názor
* vedieť vypočuť opačný názor
* využívať všetky dostupné formy komunikácie
* vedieť samostatne a kriticky riešiť jednoduché konflikty

**Pracovno-technická oblasť**

Cieľové zameranie výchovnej oblasti:

* vedieť si samostatne vytýčiť jednoduché osobné ciele
* rozumieť významu osobnej zodpovednosti za vykonanú prácu
* vedieť spolupracovať so skupinou
* rozvíjať základy manuálnych a technických zručností
* získavať základy zručností potrebných pre praktický život
* získať základné zručnosti v tvorbe jednoduchých projektov

**Esteticko-kultúrna oblasť**

Cieľové zameranie výchovnej oblasti:

* posilniť úctu ku kultúrnym hodnotám v blízkom okolí
* rozvíjať základy vzťahu k umeniu
* rozvíjať talent a špecifické schopnosti
* rozvíjať základy tvorivých schopností a zručností
* prejavovať pozitívny vzťah k jednoduchej estetickej úprave prostredia
* podieľať sa na príprave kultúrnych podujatí
* objavovať krásu v bežnom živote

**Telesná a športová**

Cieľové zameranie výchovnej oblasti:

* rozvíjať schopnosť relaxovať pravidelným cvičením a pohybom
* pochopiť škodlivosť fajčenia, alkoholu a iných drog
* pochopiť význam pravidelného pohybu a cvičenia
* pochopiť význam dodržiavania základných zásad zdravej výživy
* poznať základné princípy zdravého životného štýl
* rozvíjať športový talent a schopnosti

**4. Výchovný plán**

 Výchovný plán je vypracovaný pre všetky záujmové a športové útvary na školský rok.

Výchovný plán obsahuje:

- najmenší počet hodín činnosti jednotlivých záujmových a športových útvarov v školskom roku

- zoznam tematických oblastí výchovy s vymedzením najmenšieho počtu výchovnovzdelávacích činností v školskom roku v rámci výchovného programu.

 Výchovný plán je realizovaný prostredníctvom aktivít v jednotlivých záujmových útvaroch. Prostredníctvom jednotlivých aktivít sú realizované všetky tematické oblasti výchovy. Každý záujmový útvar pracuje podľa svojho ročného plánu a plní svoje výchovné štandardy a osnovy.

|  |  |  |  |  |
| --- | --- | --- | --- | --- |
| **Oddelenie** | **Záujmový útvar** | **Počet****hodín** | **Tematická oblasť****výchovy** | **Počet****VVČ** |
| **Telovýchovy a športu** | **Futbal**  | 60 | telesná a športová | 60 |
| **Florbal 1** | 60 | 60 |
| **Florbal 2** | 60 | 60 |
| **Bedminton** | 60 |  |
| **Be Active Girls** | 60 | 60 |
| **Šachový krúžok** | 60 | 60 |
| **Kultúry** | **Detský spevácky zbor Anjelov 1** | 60 | esteticko-kultúrna | 60 |
| **Dancig Queens** | 60 | 60 |
| **Spoločensko-vedné** | **Slovenčina hrou**  | 60 | vzdelávacia | 60 |
|  | **Hello Children!** |  | 60 |
| **Prírodovedné** | **Matematika hrou** | 60 | vzdelávacia | 60 |
| **Zábavná matematika** | 60 | 60 |
| **Prírodovedný krúžok** | 60 | 60 |
| **Vedy a techniky** | **Tvorivé dielne 1** | 60 | pracovno-technická | 60 |
| **Tvorivé dielne 2** | 60 | 60 |

**5. Výchovný jazyk**

 Výchovným jazykom Centra voľného času, Abovská 36, Košice je štátny jazyk Slovenskej

republiky.

**6. Personálne zabezpečenie**

 Realizáciu výchovného programu v CVČ zabezpečujú učitelia školy, ktorí majú dostatočné kvalifikačné predpoklady pre túto činnosť, zručnosti a skúsenosti zabezpečujúce kvalitu výchovno-vzdelávacieho procesu. Externí zamestnanci strediska - tréneri musia spĺňať požiadavku odbornej spôsobilosti v danej oblasti.

**7. Materiálno - technické a priestorové podmienky**

 Činnosť CVČ je realizovaná v priestoroch ZŠ Abovská 36, Košice. CVČ na výchovno-vzdelávaciu činnosť využíva nasledovné učebne a priestory:

* interaktívne tabule, dataprojektory, učiteľský počítač, didaktický softvér
* telocvičňa pri ZŠ Abovská 36- určenú na záujmovú činnosť po vyučovaní, k dispozícii je aj telovýchovný a športový materiál (lopty, žinenky, florbalové hokejky a bránky )
* multifunkčné ihrisko pri ZŠ Abovská 36
* triedy- po skončení vyučovania určené na popoludňajšiu záujmovú činnosť vzdelávaciu ( Matematika hrou, Zábavná matematika, Slovenčina hrou, Prírodovedný krúžok, Hello Children!), esteticko-kultúrnu (Spevokol, Dancing Queens), pracovno-technickú (Tvorivé dielne)

Počas školského roka sa dopĺňajú pomôcky pre činnosť záujmových útvarov podľa požiadaviek vedúcich a finančných možností školy.

**7.1 Prevádzka centra voľného času**

* Poobedná prevádzka počas pracovných dní: 13,00 – 18:00 (podľa časového rozvrhu jednotlivých záujmových útvarov)
* Sobotňajšia prevádzka: podľa záujmových útvarov

**8. Podmienky na zaistenie bezpečnosti a ochrany zdravia pri výchove**

 CVČ poskytuje bezpečné a zdraviu vyhovujúce podmienky v priestoroch na výchovu. Žiaci sú na začiatku školského roku poučení o bezpečnosti a ochrane zdravia pri práci a o školskom poriadku na jednotlivých záujmových útvaroch. Úroveň vykurovania, osvetlenia, vetrania, čistoty, hygieny jednotlivých priestorov spĺňa stanovené požiadavky. K dispozícii je aj lekárnička v priestoroch hospodárky školy a náraďovne, ku ktorej má prístup zodpovedná osoba. Základná škola Abovská 36 je zapojená do projektu Zdravá škola, čo znamená, že v celom areáli centra je fajčenie a požívanie alkoholických nápojov zakázané.

 Zamestnanci pravidelne absolvujú školenia a preskúšanie o BOZ a PO pri práci, zabezpečované dodávateľsky spoločnosťou, ktorá vykonáva i pravidelné revízie a odstraňuje zistené nedostatky. Drobné nedostatky sú odstraňované v rámci údržby školy a CVČ.

 Riaditeľ školy vydáva súbor interných predpisov zabezpečujúcich BOZP, ktoré platia aj pre CVČ. Základ tvoria príslušné ustanovenia vnútorného poriadku. Odškodňovanie úrazov je zabezpečované cez poistnú zmluvu o škodách spôsobených činnosťou, prípadne úrazovým poistením žiaka.

**9. Vnútorný systém kontroly a hodnotenia**

**9.1 Vnútorný systém kontroly a hodnotenia žiakov**

 Pri hodnotení detí aplikujeme metódy individuálneho prístupu, motivácie, povzbudenia, pozorovania, rozhovoru a spätnej väzby od rodičov. Pri hodnotení dieťaťa sledujeme úroveň

dosahovania očakávaných výstupov v jednotlivých záujmových útvaroch, či oblastiach výchovy ( kompetencie dieťaťa).

V hodnotení dieťaťa rešpektujeme zmeny v jeho osobnostnom vývoji (otvorenosť hodnotenia). Deti učíme sebahodnoteniu.

Cieľom tohto hodnotenia je:

-poskytnúť dieťaťu a jeho rodičom spätnú väzbu o jeho správaní, naznačiť návod, ako postupovať pri odstraňovaní nedostatkov v správaní, motivovať dieťa k lepším výkonom, samostatnosti, príp. podporiť sebavedomie dieťaťa, povzbudiť v aktívnej a prospešnej činnosti.

**9.2 Vnútorný systém kontroly a hodnotenia zamestnancov**

 Cieľom vnútorného systému kontroly pedagogických zamestnancov je predovšetkým motivovať zamestnancov k podávaniu lepších výsledkov, zamedzeniu a predchádzaniu chýb, zvyšovanie kvality výchovno-vzdelávacej, záujmovej a oddychovej činnosti najmä na plnenie

cieľov, ktoré sme si stanovili vo výchovnom programe.

V hodnotení využívame metódy:

- pozorovanie (hospitácie),

- motivačný rozhovor, spojený s vyhodnotením plánu osobného profesijného rastu,

- analýza výsledkov činnosti detí v záujmovom útvare, úroveň zručností detí, kvalita

uspokojovania záujmov detí,

- analýza plánu výchovno-vzdelávacích činností vychovávateľa v záujmovom útvare, alebo v

oddychových činnostiach (pestrosť, zastúpenie všetkých oblastí výchovy, frekvencia,

nadväznosť),

- hodnotenie výsledkov pedagogických zamestnancov v oblasti ďalšieho vzdelávania,

uplatňovania inovačných metód práce, aplikovania špecifických zručností.

Vonkajšia evalvácia prebieha ako:

- spätná väzba od detí,

- spätná väzba od rodičov,

- hodnotenie verejnosťou, zriaďovateľom, školskou inšpekciou

**10. Požiadavky na profesijne vzdelávanie zamestnancov**

Ďalšie vzdelávanie pedagogických zamestnancov orientujeme najmä na skvalitňovanie výchovno-vzdelávacej činnosti a na moderné metódy neformálneho vzdelávania.

Zabezpečujeme ho:

- umožnením rozvoja zručností učiteľov a vychovávateľov potrebných pre rozšírenie

ponuky záujmových útvarov

- sprostredkovaním najnovších poznatkov z metodiky trénovania jednotlivých športov

zastúpených v športových útvaroch

- podporovaním kreativity pedagogických zamestnancov.

**11. VÝCHOVNÉ ŠTANDARDY**

 **Štandardy** - určenie súboru požiadaviek na vedomosti, zručnosti a schopnosti, ktoré majú žiaci získať, aby mohli nadväzovať na vedomosti, zručnosti a schopnosti získané vo výchovno-vzdelávacej činnosti v škole (výkonové štandardy a obsahové štandardy). Delia sa na:

* **výkonový štandard** – stanovuje kritériá úrovne zvládnutia obsahových štandardov. Sú to cieľové výstupy, ktoré má dosiahnuť žiak na konci dochádzky do centra voľného času.
* **obsahový štandard** – určuje vedomosť, zručnosť alebo schopnosť, ktorú má dieťa/ žiak alebo iná osoba ovládať a ktorú má vedieť aj prakticky používať.

**11.1 Výchovné štandardy jednotlivých záujmových útvarov**

**Matematika hrou, Zábavná matematika**

|  |  |
| --- | --- |
| **Obsahový štandard**  | **Výkonový štandard**  |
| Učivo matematiky podľa učebných osnov, prehlbovanie a rozvíjanie základného učiva zábavnou formou | Prehĺbiť vedomosti získané v škole, na základných hodinách matematiky  |
| Opakovanie nadobudnutých vedomostí  | Prehlbovať algoritmické postupy, opakovať učivo  |
| Úlohy zamerané na problematiku finančnej gramotnosti -individuálny prístup, samostatná práca, spolupráca | Získavať schopnosť aplikovať vedomosti, samostatne rozhodovať o použitých postupoch, úspešne zvládnuť finančnú gramotnosť  |
| Logické úlohy, hlavolamy  | Získavanie nadštandardných vedomostí, rozvoj logiky, úspešne zvládnuť aplikáciu vedomostí v súťažiach - MO  |

**Slovenčina hrou, Hello Children!**

|  |  |
| --- | --- |
| **Obsahový štandard**  | **Výkonový štandard** |
| Spolupráca, zodpovednosť, vytváranie pozitívnej klímy v záujmovom útvare, dodržiavanie školského poriadku CVČ | Spolurozhodovať o živote v skupine |
| Prejavy úcty k rodičom a ostatným  ľuďom, tolerancia | Prejavovať úctu k rodičom, starším  |
| Práva dieťaťa, ľudské práva, šikanovanie, diskriminácia, moje práva, tvoje práva, spolužitie bez násilia | Rozlíšiť  dodržiavanie a porušovanie ľudských práv a základných slobôd |
| Úspechy slovenských športovcov, umelcov, detí vo svete | Prejavovať základy hrdosti k národnej a štátnej príslušnosti |
| Vulgarizmy, slang, gestá, neformálna komunikácia, spolužitie bez násilia | Rozlišovať kultúrne a nekultúrne prejavy v správaní sa |
| Konflikt, z čoho konflikt vzniká, správanie, ktoré podporuje konflikt, správanie, ktoré konfliktu predchádza | Samostatne a kriticky riešiť jednoduché konflikty v oddelení/záujmovom útvare |

**Detský spevácky zbor Anjelov**

|  |  |
| --- | --- |
| **Obsahový štandard**  | **Výkonový štandard**  |
| Hudba, výtvarné umenie, tanec | Prejavovať pozitívny vzťah k umeniu |
| Netradičné výtvarné techniky, hudobné a umelecké činnosti | Rozvíjať svoj talent a špecifické schopnosti  |
| Záujmový útvar, kultúrne vystúpenie | Byť otvorený k tvorivej činnosti |
| Úprava oddelenia, netradičné ozdoby | Prejavovať pozitívny vzťah k jednoduchej estetickej úprave prostredia  |
| Veľká noc, Deň matiek, úcta k starším, Vianoce | Podieľať sa na príprave kultúrnych podujatí a vystúpení v oddelení/záujmovom útvare |
| Audio nahrávka, fotografovanie, filmovanie | Byť otvorený objavovať a vnímať krásu v bežnom živote |

 **Futbal**

|  |  |
| --- | --- |
| **Obsahový štandard**  | **Výkonový štandard**  |
| Futbal, cvičenie v telocvični, kolektívne loptové hry  | Relaxovať pravidelným cvičením a pohybomRozvíjať svoj športový talent a schopnosti |
| Čo je nikotín, fajčenie, alkohol a zdravie, civilizačné choroby  | Pomenovať škodlivosť fajčenia alkoholu a iných drog |
| Otužovanie, relaxačné cvičenie, skupinové hry, netradičné športové disciplíny | Pomenovať význam pravidelného pohybu a cvičenia |
| Atletické športové disciplíny, beh, hod, skok do diaľky  | Rozvíjať svoj športový talent a schopnosti  |

**Florbal 1 a 2, Bedminton, Be Active Girls**

|  |  |
| --- | --- |
| **Obsahový štandard**  | **Výkonový štandard**  |
| Výklad pravidiel hry  | Ovládať pravidlá hry |
| Cviky, posilňovanie, vytrvalosť  | Získať dobrú fyzickú kondíciu  |
| Individuálny a spoločný tréning, prípravné zápasy, turnaje  | Ovládať a zdokonaľovať techniku hry   |
| Čo je nikotín, fajčenie, alkohol a zdravie, civilizačné choroby  | Pomenovať škodlivosť fajčenia alkoholu a iných drog, poznať význam správnej životosprávy  |
| Aktívna účasť v záujmovom útvare  | Byť zodpovedný v prístupe k povinnostiam  |
| Hra bez vulgarizmov  | Ovládať svoje správanie pri hre, vážiť si spoluhráčov  |

**Dancing Queens**

|  |  |
| --- | --- |
| **Obsahový štandard**  | **Výkonový štandard**  |
| Hudba, tanec | Prejavovať pozitívny vzťah k umeniu |
| Netradičné umelecké činnosti  | Rozvíjať svoj talent a špecifické schopnosti  |
| Záujmový útvar, kultúrne vystúpenie  | Byť otvorený k tvorivej činnosti  |
| Tanečné kreácie: moderný a ľudový tanec | Rozvíjať svoj športový talent a schopnosti  |
| Deň matiek, Úcta k starším, Vianoce | Podieľať sa na príprave kultúrnych podujatí a vystúpení v záujmovom útvare  |

**Šachový krúžok**

|  |  |
| --- | --- |
| **Obsahový štandard**  | **Výkonový štandard**  |
| Výklad pravidiel hry  | Pomenovať a vysvetliť základné pravidlá hry  |
| Základná terminológia | Ovládať základnú terminológiu  |
| Individuálny a spoločný tréning, prípravné zápasy, turnaje  | Ovládať a zdokonaľovať techniku hry Odohrať stretnutie podľa pravidielPrejavovať pozitívny vzťah k športu |
| Fair play | Pomenovať zásady fair play a aplikovať ich do hryRozvíjať kondičnú prípravuVedieť prijať aj prehru a zablahoželať súperovi k víťazstvu  |
| Aktívna účasť v záujmovom útvare  | Byť zodpovedný v prístupe k povinnostiam  |
| Hra bez vulgarizmov  | Ovládať svoje správanie pri hre, vážiť si spoluhráčov  |
|  |  |

**Tvorivé dielne 1, 2,**

|  |  |
| --- | --- |
| **Obsahový štandard**  | **Výkonový štandard**  |
| Sebahodnotenie, minulosť, prítomnosť, budúcnosť | Samostatne si vytyčovať jednoduché osobné ciele  |
| Splnenie úlohy, presnosť a čistota práce | Prejaviť osobnú zodpovednosť za vykonanú prácu  |
| Spolupráca, kooperácia, vytváranie kladného vzťahu k ostatným, hrdosť na spoločný výsledok práce | Byť otvorený, spolupracovať so skupinou  |
| Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti | Prejaviť jednoduché manuálne a technické zručnosti  |
| Výzdoba priestorov školy  | Podieľať sa na tvorbe jednoduchých projektov  |

**Prírodovedný krúžok**

|  |  |
| --- | --- |
| **Obsahový štandard**  | **Výkonový štandard**  |
| Pozorovanie prírody, fauny a flóry, pozorovanie zmien v prírode, šetrenie energiami, vodou  | Vyjadriť základné princípy ochrany životného prostredia |
| Starostlivosť o izbové kvety, čistenie prírody, zber papiera, triedenie odpadu, tvorivé využitie odpadu | Uplatňovať zručnosti pri jednoduchej činnosti na tvorbe a ochrane životného prostredia |
| Spolupráca, kooperácia, vytváranie kladného vzťahu k ostatným, hrdosť na spoločný výsledok práce | Byť otvorený, spolupracovať so skupinou  |
| Práca s prírodnými materiálmi, jednoduché pokusy | Byť otvorený k experimentovaniu a hľadaniu nových poznatkov |
| Výzdoba priestorov školy  | Podieľať sa na tvorbe jednoduchých projektov  |

**12. VÝCHOVNÉ OSNOVY**

 **Osnovy** - určenie cieľov, obsahu a rozsahu tematických oblastí výchovy podľa výchovného plánu (počet výchovno-vzdelávacích aktivít v jednotlivých oblastiach výchovy na obdobie školského roka) a v súlade s výchovným štandardom. Počet VVČ závisí od typu záujmového útvaru a jeho zamerania. Výchovné štandardy a osnovy sú súčasťou plánu každého záujmového útvaru.

 **Výchovné osnovy v jednotlivých tematických oblastiach výchovy v CVČ**

**Matematika hrou, Zábavná matematika**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Prehĺbenie vedomostí získaných v škole | Opakovanie učiva učebných osnov 8.- 9. ročníka zábavnou formou | individuálny prístup, motivačný rozhovor, samostatná práca, práca s literatúrou, internetom | 30 |
| Zvládnutie finančnej gramotnosti | Riešenie testov, úloh z finančnej gramotnosti, úlohy s reálnym kontextom, úlohy zo štatistickej gramotnosti  | samostatná práca a skupinová práca , práca s internetom, výučbové programy  | 20 |
| Rozširujúce témy učiva  | Rozširujúce témy- logické úlohy, hlavolamy, problémové úlohy  | problémové metódy, samostatná práca, práca a s internetom  | 10 |

 **Slovenčina hrou, Hello Children!**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Využívať všetky dostupné formy komunikácie | Práca s informačnými zdrojmi, IKT, sebavzdelávanie | Individuálny prístupBrainstormingTréningVlastná prácaPrezentáciaRiešenie úloh | 12 |
| Kultivovať kultúrnenávyky a vyjadrovanie sa | Pozdrav, podanie ruky,požiadanie, odmietnutie,oslovenie, stolovanie | Individuálny prístupVysvetlenieTréningHranie rolíDramatizácia | 16 |
| Rozlíšiť kultúrnea nekultúrne prejavyv správaní | Vulgarizmy, slang, gestá,neformálna komunikácia,spolužitie bez násilia | Individuálny prístupVysvetlenieTréningAktivačné hryHranie rolí | 16 |
| Vedieť samostatnea kriticky riešiťjednoduché konflikty | Konflikt, z čoho konfliktvzniká, správanie, ktorépodporuje konflikt, správanie,ktoré konfliktu predchádza | Individuálny prístupVysvetlenieHry riešiace konfliktHranie rolí | 16 |

**Detský spevácky zbor Anjelov 1,2**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Rozvíjať základy vzťahu k umeniu | Ľudové dvojhlasy a trojhlasy, umelé piesne, moderné piesne | Motivácia, ukážka, povzbudenie, individuálny prístup | 36 |
| Upevniť sebavedomie | Verejné vystúpenia, nahrávanie CD | Motivácia, aktivizácia, verejné vystúpenie | 12 |
| Rozvíjať talent a špecifické schopnosti jednotlivca | Sólový spev, spev v zbore, intonácia, rytmus, technika spevu, notový zápis | Individuálny prístup, ukážky, tréning | 12 |

**Florbal 1 a 2, Bedminton, Be Active Girls**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Získať dobrú fyzickú kondíciu | Cviky, behy, vytrvalosť | Precvičovanie, tréning | 20 |
| Zdokonaliť techniku hry | Individuálny a spoločný tréning | Hry a súťaže | 20 |
| Byť zodpovedný k prístupe k povinnostiam | Aktívna účasť v záujmovom útvare | Motivácia, povzbudenie | 6 |
| Poznať význam správnej životosprávy | Nikotín, škodlivosť, drogy, alkohol, jedálny lístok | Vysvetľovanie, prezentácia, beseda | 2 |
| Získať skúsenosti, upevňovať športového ducha | Prípravné zápasy, turnaje | Zápasy a konkurenčnými tímami  | 8 |
| Ovládať svoje správanie pri hre, vážiť si spoluhráčov  | Hra bez vulgarizmov | Individuálny prístup, vysvetľovanie | 2 |
| Byť súdržný v tíme | Spoločné akcie, súťaže | Motivácia, povzbudenie | 2 |

 **Futbal**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Rozvíjať športový talent a schopnosti - koordináciu a obratnosť  | Cviky, behy, vytrvalosť | Precvičovanie, tréning | 24 |
| Rozvíjať schopnosť relaxovať pravidelným cvičením a pohybom | Individuálny a spoločný tréning, loptové hry - vybíjaná, futbal, prehadzovaná, basketbal, volejbal. | Hry a súťaže, motivácia, aktivizácia, tréning, hodnotenie | 24 |
| Byť zodpovedný k prístupe k povinnostiam | Aktívna účasť v záujmovom útvare | Motivácia, povzbudenie | 8 |
| Ovládať svoje správanie pri hre, vážiť si spoluhráčov  | Hra bez vulgarizmov | Individuálny prístup, vysvetľovanie | 2 |
| Byť súdržný v tíme | Spoločné akcie, súťaže | Motivácia, povzbudenie | 2 |

**Prírodovedný krúžok**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Pochopiť základné princípy ochrany životného prostredia  | Pozorovanie prírody, pozorovanie zmien v prírode, šetrenie energiami, vodou  | Individuálny prístup Vysvetlenie Ekologické hry  | 35 |
| Rozvíjať zručnosti pri jednoduchej činnosti na tvorbe a ochrane životného prostredia | Starostlivosť o izbové kvety, čistenie prírody a okolia CVČ, zber papiera, triedenie odpadu, využitie odpadu, zber prírodnín | Individuálny prístup Vysvetlenie Motivácia Aktivizácia Prezentácia | 25 |

**Tvorivé dielne 1,2**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Vedieť si samostatne vytýčiť jednoduché osobné ciele  | Sebahodnotenie | Individuálny prístup, motivácia, povzbudenie, rozhovor | 6 |
| Rozumieť významu osobnej zodpovednosti za vykonanú prácu | Splnenie úlohy, presnosť a čistota práce | Individuálny prístup, rozhovor, hodnotenie, vlastná práca | 8 |
| Vedieť spolupracovať so skupinou | Spolupráca, vytváranie kladného vzťahu k ostatným, hrdosť na spoločný výsledok práce | Motivácia, povzbudenie, kooperačné hry, spoločné podujatia | 8 |
| Rozvíjať základy manuálnych a technických zručností | Práca s rôznym materiálom, netradičné pracovné postupy, zhotovenie darčeka, rozvoj jemnej motoriky, manipulačné zručnosti | Individuálny prístup, vysvetľovanie, tvorivá dielňa, vlastná práca, výstava prác | 33 |
| Získať základné zručnosti v tvorbe jednoduchých projektov | Spoločné akcie, súťaže, vianočné trhy | Motivácia, povzbudenie, brainstorming, kooperačné hry | 5 |

**Dancing Queens**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Rozvíjať základy vzťahu k umeniu | Hudba, tanec, nácvik tanečných prvkov | Motivácia, ukážka, povzbudenie, individuálny prístup | 36 |
| Podieľať sa na príprave kultúrnych podujatí | Verejné vystúpenia /Vianoce, Deň matiek/  | Individuálny prístup, motivácia, povzbudenie, dramatizácia | 10 |
| Rozvíjať talent a špecifické schopnosti jednotlivca | Netradičné tanečné a športové činnostiModerný a ľudový tanec | Individuálny prístup, ukážky, tréning | 14 |

**Šachový krúžok**

|  |  |  |  |
| --- | --- | --- | --- |
| **Výchovno-vzdelávací cieľ** | **Obsah** | **Metódy, formy** | **Počet VVČ** |
| Byť zodpovedný k prístupe k povinnostiam | Aktívna účasť v záujmovom útvare | Motivácia, povzbudenie | 18 |
| Ovládať svoje správanie pri hre, vážiť si spoluhráčov  | Hra bez vulgarizmov | Individuálny prístup, vysvetľovanie | 12 |
| Byť súdržný v tíme | Spoločné akcie, súťaže | Motivácia, povzbudenie | 30 |

 **Záver**

Centrum voľného času supluje sčasti rodinné prostredie a zabezpečuje spoločenskú, záujmovú a relaxačnú činnosť. Využívajú to hlavne žiaci zamestnaných rodičov a žiaci dochádzajúci zo vzdialenejších obcí. Rodičia i žiaci ponuku CVČ radi využívajú, o čom svedčí naplnenosť všetkých záujmových útvarov a maximálne využitie priestorov.